Official Journal L 287 , 08/10/1981 P. 0001 - 0002



KOMISJONI MÄÄRUS (EMÜ) nr 2898/81, 7. oktoober 1981, millega muudetakse määrust (EMÜ) nr 1371/81 (millega sätestatakse kursikompensatsioonide haldusliku kohaldamise üksikasjalikud eeskirjad), määrust (EMÜ) nr 243/78 (millega nähakse ette kursikompensatsioonide eelnev kinnitamine) ja määrust (EMÜ) nr 52/81 (milles sätestatakse ühinemiskompensatsioonide kohaldamise üksikasjalikud eeskirjad) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse Kreeka ühinemisakti, võttes arvesse nõukogu 12. mai 1971. aasta määrust (EMÜ) nr 974/71 teatavate konjunktuuripoliitika meetmete kohta, mida tuleb põllumajanduses võtta pärast teatavate liikmesriikide valuutade kõikumispiiride ajutist laiendamist,1 viimati muudetud määrusega (EMÜ) nr 876/81,2 eriti selle artiklit 6, võttes arvesse nõukogu 1. jaanuari 1981. aasta määrust (EMÜ) nr 1/81, milles sätestatakse teraviljasektori ühinemiskompensatsioonide süsteemi üldeeskirjad,3 eriti selle artiklit 8, ning põllumajandussaaduste või nende töötlemisel saadud toodete hüvitissummade süsteemi üldeeskirju käsitlevate muude määruste vastavaid sätteid, ning arvestades, et: komisjoni 19. mai 1981. aasta määruses (EMÜ) nr 1371/814 on sätestatud üksikasjalikud eeskirjad määrusega (EMÜ) nr 974/71 kehtestatud kursikompensatsioonide halduslikuks kohaldamiseks; Belgia ja Luksemburgi majandusliit ja Madalmaad otsustasid säilitada kuni 4. oktoobrini 1981 oma vääringute enne 1971. aasta 9. maid kehtinud kõikumispiirid ning ei muutnud oma vääringute vahelist suhet, mille tõttu oli kursikompensatsioonide kohaldamist Belgia ja Luksemburgi majandusliidu ning Madalmaade vahel võimalik vältida; pärast Euroopa Rahasüsteemi raames läbiviidud keskkursside korrigeerimist, mis hakkas kehtima 5. oktoobril 1981, on Belgia/Luksemburgi frangi ja Hollandi kuldna senine suhe muutunud; seetõttu tuleb Belgia ja Luksemburgi majandusliidu ja Madalmaade vahel kohaldada kursikompensatsioone ning muuta vastavalt määruse (EMÜ) nr 1371/81 artiklit 24; selle olukorra tagajärgi tuleb arvesse võtta ning vastavalt muuta määruseid (EMÜ) nr 243/785 ja (EMÜ) nr 52/81;6 käesoleva määrusega ettenähtud meetmed on kooskõlas kõigi asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1371/81 artikkel 24 on järgmine: "Artikkel 24 Käesoleva määruse kohaldamisel käsitletakse Belgiat ja Luksemburgi (Belgia ja Luksemburgi majandusliitu) ühe liikmesriigina." Artikkel 2 Määruse (EMÜ) nr 243/78 artikli 1 lõige 4 on järgmine: "4. Käesoleva määruse kohaldamisel käsitletakse Belgiat ja Luksemburgi (Belgia ja Luksemburgi majandusliitu) ühe liikmesriigina." Artikkel 3 Määruse (EMÜ) nr 52/81 artiklile 11 lisatakse järgmine lõige: "Seda eeskirja ei kohaldata toodete puhul, mille suhtes kohaldatakse kursikompensatsiooni. Sellisel juhul käsitletakse ainult Belgiat ja Luksemburgi (Belgia ja Luksemburgi majandusliitu) ühe liikmesriigina." Artikkel 4 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. oktoober 1981 Komisjoni nimel komisjoni liige Poul DALSAGER 1 EÜT L 106, 12.5.1971, lk 1. 2 EÜT L 88, 2.4.1981, lk 26. 3 EÜT L 1, 1.1.1981, lk 1. 4 EÜT L 138, 25.5.1981, lk 1. 5 EÜT L 37, 7.2.1978, lk 5. 6 EÜT L 4, 1.1.1981, lk 30.